Orang Melayu Deli

**Orang Melayu Deli** (Jawi: ملایو دلي) atau **Suku Melayu Deli** adalah salah satu suku atau sub-etnik Melayu Indonesia yang menyebar dan menetap di pesisir timur Sumatera Utara; terutama bermukim di wilayah Kota Medan dan Kabupaten Deli Serdang. Jika ditinjau berdasarkan aspek geografi, orang Melayu Deli agak rapat dengan suku-suku Melayu lainnya di pesisir timur Sumatera Utara.

Kebudayaan Melayu Deli telah dimulai sejak zaman Kesultanan Deli, iaitu sebuah Kesultanan Melayu yang berdiri di pesisir timur Sumatera Utara pada tahun 1632–1946. Orang Melayu Deli dikenal dengan seni berpantunnya yang terkenal hingga saat ini.

## Taburan geografi
Masyarakat Melayu Deli sudah sejak berabad-abad lalu mendirikan pemukiman di sekitar pinggiran Sungai Deli yang mengalir di Kota Medan hingga ke pantai timur Sumatra yang bermuara di Selat Melaka. Hingga pada akhirnya berkembangnya industri di Kota Medan membuat orang Melayu Deli banyak tinggal di sekitaran Kota Medan, Deli Tua, pesisir Sungai Deli, Sungai Babura, Sungai Labuhan, termasuk juga di beberapa wilayah sekitarnya.

## Bahasa

Orang Melayu Deli menggunakan bahasa Melayu Deli (termasuk bahasa Melayu Medan sebagai bentuk bahasa gaulnya) yang tidak jauh berbeza dengan bahasa Melayu pada umumnya; juga memiliki hubungan kekerabatan yang dekat dengan bahasa-bahasa Melayu lainnya di pesisir timur Sumatera Utara. Termasuk tidak jauh berbeza dengan yang dipakai oleh orang Melayu Malaysia. Pengucapan kosakatanya banyak diakhiri dengan huruf [e] pepet.

## Agama
Masyarakat Melayu Deli dapat dikatakan hampir seluruhnya beragama Islam yang bermazhab Sunni. Orang Melayu Deli menanggap bahawa seluruh dari mereka beragama Islam, kerana adat istiadat dan budaya Melayu berlandaskan pada agama Islam. Diperkirakan penduduk suku Melayu Deli yang beragama Islam berjumlah 99.9%. Hanya sebanyak 0.1% saja yang menganut agama Kristian. Namun, dalam malan keseharian, masih banyak orang Melayu Deli yang masih percaya hal-hal gaib dari zaman pra-Islam, serta tempat-tempat keramat yang dianggap dapat mempengaruhi kehidupan sehari-hari mereka.

## Perekonomian
Masyarakat Melayu Deli memiliki kerjaya tradisional mereka, iaitu sebagai petani dan nelayan. Biasanya ketika bercucuk tanam atau melaut, mereka masih menggunakan kaedah-kaedah tradisional. Kemudian, tidak sedikit masyarakat Melayu Deli ini yang bekerja sebagai pegawai atau buruh di ladang sawit, getah, atau tembakau milik pemerintah, syarikat swasta, atau perusahaan asing.

## Budaya

### Kesenian
Masyarakat Melayu Deli mempunyai kesenian khas yang hingga sekarang masih tetap dilestarikan baik itu berupa tarian, pantun, dan musik.

### Muzik

Alat muzik Melayu Deli termasuk dua alat musik dari kebudayaan Eropah, iaitu akordion dan biola. Alat muzik ini dimainkan bersama alat muzik tradisional Melayu seperti gendang, gambus, tambur, dan kompang.

### Pantun

Salah satu kesenian tradisional Melayu Deli yang terkenal adalah pantun khas Deli. Karya sastera pantun tersebut dapat dijumpai baik dalam bentuk tulisan mahupun dalam bentuk lisan yang biasanya dibawakan ketika ada acara-acara atau upacara adat Melayu.

## Galeri

Fail:Balairung Istana Maimun MIrza Baihaqie.jpg|Balairung Istana Maimun.
Fail:Pakaian pengantin Melayu Deli zaman kini dengan kain songket corak daun inai 1.jpg|pra=|Pasangan Melayu Deli mengenakan pakaian adat Melayu Deli di pelaminan.


## Lihat pula
* Orang Melayu
* Bahasa Melayu Deli
* Kabupaten Deli Serdang

## Rujukan

## Pautan luar
*  Melayu Deli as the Identity of Medan City